ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
25 พ.ค. 2559

สรุปภาวะตลาดภาคเช้า : เปิดกระโดด…แต่ไร้แรงส่งต่อ – SET เปิดกระโดดกว่า 9 จุด ขึ้นมาที่ 1394 จุด ด้วยแรงส่งของกลุ่มพลังงาน ตามราคาน้ำมันดิบที่ขึ้นทำจุดสูงใหม่เมื่อคืนมาเคลื่อนไหวบริเวณ 49 เหรียญ และ Sentiment เชิงบวกของตลาดยุโรปและสหรัฐเมื่อคืน สร้าง Sentiment เชิงบวกต่อภาพรวมตลาด และหนุนแรงซื้อกลับเข้ามาในกลุ่มแบงก์ด้วยเช่นกัน อย่างไรก็ตาม
เนื่องจากตลาดยังขาดปัจจัยหนุนที่เด่นชัด ทำให้หลังจากเปิดกระโดด SET ยังไม่มีแรงซื้อต่อ และเริ่มชะลอตัวลงมาปิดตลาดที่ 1392.19 จุด +7.93 จุด หรือ +0.6% ด้วยมูลค่าซื้อขายที่ระดับ 1.8 หมื่นลบ. กลุ่มหลักแบงก์ และพลังงาน หนุนตลาด ปิดบวก +1.1% และ +1.0% ตามลำดับ ส่วน ICT ก็ปิดบวกที่ +0.3% ด้านตลาดภูมิภาคอยู่ในแดนบวกระดับ 1-2%
กลยุทธ์ที่แนะนำ : ช่วงบ่าย: คาดแกว่งบริเวณ 1390-1395 จุด ส่วนการฟื้นตัว ยังมองเป็นแค่การ รีบาวด์ เพื่อปรับลงได้ต่อในภาพรวม โดยกรอบบนจำกัดที่ 1398-1400 จุด ส่วนกรอบล่างอยู่ที่ 1385 จุด หากต่ำกว่า จะกลับมาเป็นสัญญาณลบ กลยุทธ์ ยังเน้นขายลดพอร์ต ส่วนเก็งกำไรเน้นระยะสั้นๆ และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ ML (รับ 1.82 ต้าน 2.00 cut 1.78) และ TNH (รับ 36.75 ต้าน 40.00 cut 35.50)
 